**Задача C?. Сума**

**Автор: Емил Келеведжиев**

Дадена е редица от *N* цели числа, номерирани от 1 до *N*. Разглеждаме всички подредици, съставени от съседно разположени числа от дадената редица. Напишете програма **suma**, която намира такава от описаните подредици, която има максимална сума на числата си.

**Вход.** На първия ред във входа е записано цялото число *N*. На следващия ред са записани числата от редицата, разделени с интервали.

**Изход.** На един ред вашата програма трябва да изведе 3 цели числа *m*, *i* и *j*, разделение точно с по един интервал. Числото *m* трябва да е равно на намерената максимална сума на подредицата. Числата *i* и *j* трябва да са съответно равни на номерата на първия и на последния елементи от подредицата, която има максимална сума. Когато съществуват няколко подредици от описания вид, трябва да вземем тази, за която номерът *j* е най-голям. Ако при фиксиран такъв номер *j* съществуват няколко подредици от търсения вид, които имат един и същ последен елемент с номер *j*, тогава вземаме тази подредица, за която нейният първи елемент има най-малък номер *i*.

Ограничения: 0 < *N* < 1 000 000; числата от дадената редица са цели и всяко е от диапазона от −1000 до 1000.

**Пример.**

Вход

8

-2 0 1 2 -1 1 2 0

Изход

5 2 8

Пояснение: В примера има 4 подредици от съседни елементи с максимална сума. Това са подредиците, за които техните първи и последен елементи имат съответно номера: 2 и 7, 3 и 7, 2 и 8, 3 и 8. Всичките тези подредици имат сума на елементите си, равна на 5. Има две подредици с най-голям номер на последния си елемент. Измежду тях вземаме тази подредица, която има най-малък номер на първия си елемент.